CHG พุ่งแรง 3% คาดกำไร Q3 โตนิวไฮ โบรกฯ เคาะเป้า 4.40 บ.
CHG พุ่งแรง 3% ราคาแตะ 3.82 บ. ด้วยมูลค่าซื้อขาย 134.95 ลบ. คาดกำไรไตรมาส 3/64 โตนิวไฮ รับรายได้ที่เกี่ยวข้องกับโควิด-19 และรายได้จากศูนย์หัวใจ โบรกฯ เคาะเป้า 4.40 บ.
CHG พุ่งแรง 3% ราคาแตะ 3.82 บ. ด้วยมูลค่าซื้อขาย 134.95 ลบ. คาดกำไรไตรมาส 3/64 โตนิวไฮ รับรายได้จากโควิด-19 โบรกฯ เคาะเป้า 4.40 บ.
30 ก.ย. 2564

ผู้สื่อข่าวรายงานว่า ราคาหุ้น บริษัท โรงพยาบาลจุฬารัตน์ จำกัด (มหาชน) หรือ CHG ล่าสุด ณ เวลา 11.07 น. อยู่ที่ 3.82 บาท บวก 0.12 บาท หรือ 3.24% สูงสุดที่ 3.84 บาท ต่ำสุดที่ 3.72 บาท ด้วยมูลค่าซื้อขาย 134.95 ล้านบาท

ทั้งนี้ บล.เอเชีย เวลท์ ระบุในบทวิเคระห์ (30 ก.ย.2564) ประเมินราคาเป้าหมาย 4.40 บ. โดยคาดว่าผลประกอบการไตรมาส 3/2564 ทำ New High ต่อเนื่อง หนุนจากสถานการณ์การแพร่ระบาดของโควิด-19 ทั้งการตรวจคัดกรอง การรักษาผู้ป่วยโควิด-19 ในโรงพยาบาลและ Hospitel
โดยในเดือน ส.ค. สามารถตรวจคัดกรองโควิด-19 ได้ 1,200-1,300 คนต่อวัน เพิ่มขึ้นจาก 800-1,000 คนต่อวันในช่วงไตรมาส 2/2564 โรงพยาบาลได้ขยายเตียงรักษาผู้ป่วยโควิด-19 เป็น 600 เตียง จาก 400 เตียงในไตรมาส 2/2564 และขยายจำนวนเตียง Hospitel เป็น 7,000 เตียง จาก 2,000 เตียงในไตรมาส 2/2564 รวมถึงให้บริการ ASQ อีก 1,500 เตียง
ขณะที่รับจ้างเหมาบริการศูนย์หัวใจ มองเป็นช่องทางรายได้ใหม่ในอนาคตที่มีศักยภาพ แม้ในปัจจุบันรายได้ในส่วนนี้ยังเติบโตไม่มาก เนื่องจากการแพร่ระบาดของโควิด-19 ท าให้มีการเลื่อนเคสออกไป แต่ยังมี Pent Up  Demand ที่รอการรักษาอยู่
 